CELEX: 31982R3399
Language: el
Date: 1982-12-17 00:00:00
Title: Κανονισμός (EOK) αριθ. 3399/82 τής Επιτροπής τής 17ης Δεκεμβρίου 1982 περί καθορισμού τών εξισωτικών ποσών «προσχωρήσεως» στόν αμπελοοινικό τομέα γιά τήν περίοδο από 16 Δεκεμβρίου 1982 μέχρι 15 Δεκεμβρίου 1983

Avis juridique important

|

31982R3399

Κανονισμός (EOK) αριθ. 3399/82 τής Επιτροπής τής 17ης Δεκεμβρίου 1982 περί καθορισμού τών εξισωτικών ποσών «προσχωρήσεως» στόν αμπελοοινικό τομέα γιά τήν περίοδο από 16 Δεκεμβρίου 1982 μέχρι 15 Δεκεμβρίου 1983  

Επίσημη Εφημερίδα αριθ. L 357 της 18/12/1982 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 3399/82 ΤΗΣ ΕΠΙΤΡΟΠΗΣ  της 17ης Δεκεμβρίου 1982  περί καθορισμού των εξισωτικών ποσών «προσχωρήσεως» στον αμπελοοινικό τομέα για την περίοδο από 16 Δεκεμβρίου 1982 μέχρι 15 Δεκεμβρίου 1983  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας,  τον κανονισμό (ΕΟΚ) αριθ. 13/81 του Συμβουλίου της 1ης Ιανουαρίου 1981 περί καθορισμού των γενικών κανόνων του καθεστώτος των εξισωτικών ποσών «προσχωρήσεως» στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. του 2874/81 (2), και ιδίως το άρθρο 8 υπό β πρώτη περίπτωση,  Εκτιμώντας:  ότι πρέπει να γίνει ο καθορισμός των εξισωτικών ποσών « προσχωρήσεως» στον αμπελοοινικό τομέα για την περίοδο από 16 Δεκεμβρίου 1982 μέχρι 15 Δεκεμβρίου 1983·  ότι είναι σκόπιμο, προκειμένου να αποφευχθεί η εκτροπή του εμπορίου, να γίνει χρήση της προβλεπομένης υπό του άρθρου 7 του κανονισμού (ΕΟΚ) αριθ. 13/81 του Συμβουλίου δυνατότητας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το εξισωτικό ποσό «προσχωρήσεως» καθορίζεται σε 6 ECU ανά εκατόλιτρο για τους οίνους liqueur που ανταποκρίνονται στον ορισμό του παραρτήματος ΙΙ σημείο 12 του κανονισμού (ΕΟΚ) αριθ. 337/79 εκτός αυτών που προορίζονται για μεταποίηση υπό τελωνειακό ή διοικητικό έλεγχο και παρουσιάζουν ισοδύναμες εγγυήσεις σε προϊόντα άλλα από αυτά της κλάσεως 22.05 του Κοινού Δασμολογίου.  Άρθρο 2  Κατά την εξαγωγή από την Ελλάδα προς τις τρίτες χώρες εισπράττεται ποσό ίσο προς το εξισωτικό ποσό «προσχωρήσεως» για όλα τα προϊόντα που αναφέρονται στο άρθρο 1, εκτός από αυτά που παρασκευάζονται καθ' ολοκληρία από σταφύλια συγκομιδής Ελλάδας.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 1 της 1. 1. 1981, σ. 24.  (2) ΕΕ αριθ. L 285 της 7. 10. 1981, σ. 1.